**Digitālās pārveides un pārvaldes modernizācijas**

**tematiskā komiteja**

(Ministru prezidenta 22.03.2023. rīkojums Nr. 2023/1.2.1.-72)

**SĒDES PROTOKOLS**

|  |  |  |
| --- | --- | --- |
| Rīgā | Nr. 2 | 2023. gada 11. maijā |

|  |  |  |
| --- | --- | --- |
| **Sēdi vada** |  |  |
| Tematiskās komitejas vadītājs – vides aizsardzības un reģionālās attīstības ministrs | – | M. Sprindžuks |
|  |  |  |
| **Piedalās:** |  |  |
| **Tematiskās komitejas locekļi:** |  |  |
| Ekonomikas ministre | – | I. Indriksone |
| Izglītības un zinātnes ministres vietā parlamentārais sekretārs | – | K. Strautiņš |
| Labklājības ministres vietā parlamentārais sekretārs | – | A. Uršuļskis |
| Satiksmes ministra vietā parlamentārais sekretārs | – | K. Gerhards |
| Veselības ministres vietā parlamentārā sekretāre | – | I. Ortveina |
|  |  |  |
| **Institūciju pārstāvji:** |  |  |
| Vides aizsardzības un reģionālās attīstības ministrija  Valsts reģionālās attīstības aģentūra | –  – | G. Ozols  L. Linabergs  K. Avots  E. Cīrulis |
| Iekšlietu ministrija | – | E. Upīte |
| Satiksmes ministrija | – | D. Bankoviča (attālināti) |
| Veselības ministrija | – | A. Grīnbergs (attālināti) |
| Kultūras ministrija | – | R. Jansons |
| Rīgas Digitālā aģentūra | – | A. Gulbis |
| Valsts vides dienests | – | E. Baklāne-Ansberga |
| Izglītības un zinātnes ministrija | – | I. Platonova (attālināti) |
| Zemkopības ministrija | – | T.  Leikums (attālināti) |
|  |  |  |
| **Protokolē** |  |  |
| Valsts kancelejas pārstāve | – | L. Peinberga |
|  |  |  |
| Sēdi sāk plkst. 12.00 |  |  |

**1. §**

**Valsts IKT pārvaldības modelis: projekts AF 2.1.2.1.i. “Vienota valsts IKT programmu un projektu arhitektūras pārvaldība (PMO) ” (22-TA-3838)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, K. Strautiņš, I. Indriksone, L.  Linabergs, K. Avots, M. Sprindžuks)

1. Pieņemt zināšanai Vides aizsardzības un reģionālās attīstības ministrijas pārstāvja sniegto informāciju par IKT pārvaldības attīstību.
2. Atbalstīt investīcijas 2.1.2.1.i. “Pārvaldes centralizētās platformas un sistēmas” nolūka “Valsts pārvaldes IKT attīstības projektu un programmu pārvaldība” projekta “Valsts pārvaldes IKT attīstības projektu programmu un arhitektūras pārvaldība” pases un koplietošanas pakalpojuma “IKT attīstības aktivitāšu un domēnu arhitektūru pārvaldības atbalsta pakalpojums” pases apstiprināšanu [22-TA-3838]. Vides aizsardzības un reģionālās attīstības ministrijai TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.

**2. §**

**Pašvaldību digitālā transformācija: projekts AF 2.1.2.1.i. projekts “Pašvaldību vienotā IKT platforma”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A. Gulbis, I. Indriksone, G. Ozols, K. Strautiņš, M. Sprindžuks)

1. Pieņemt zināšanai Rīgas Digitālās aģentūras pārstāvja sniegto informāciju.
2. Konceptuāli atbalstīt projekta “AF 2.1.2.1.i. projekts “Pašvaldību vienotā IKT platforma”” paplašināto tvērumu.
3. Aicināt Rīgas Digitālo aģentūru papildināt projekta “AF 2.1.2.1.i. projekts “Pašvaldību vienotā IKT platforma”” prezentāciju, iekļaujot tajā informāciju, kas pilnībā pārliecina par projektam nepieciešamā apjomīgā finansējuma lietderīgu izmantošanu, tostarp informāciju par pašvaldību izdevumiem decentralizētu risinājumu uzturēšanai pretstatā attiecīgajiem izdevumiem projektā paredzētajai pašvaldību vienotajai platformai.
4. Pēc tam, kad Rīgas Digitālā aģentūra projektu būs saskaņojusi ar Vides aizsardzības un reģionālās attīstības ministriju, Vides aizsardzības un reģionālās attīstības ministrijai TAP portālā noteiktā kārtībā saskaņot projektu ar iesaistītajām institūcijām, attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.

**3. §**

**Konceptuālā ziņojuma projekts “Par vienotā pakalpojumu centra izveidi valsts pārvaldē” (23-TA-99) un ar to saistītie trīs ANM projekti**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(M. Sprindžuks)

Jautājumu izskatīt tematiskās komitejas 2023. gada 25. maija sēdē.

**4. §**

**Par investīcijas 2.1.3.1.i. projekta "VVD APUS - Atkritumu pārvadājumu uzskaites sistēmas transformācija par kompleksu atkritumu aprites uzskaites un kontroles informācijas sistēmu" pases apstiprināšanu (22-TA-3813)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(E. Baklāne-Ansberga, A. Uršuļskis, K. Strautiņš, M. Sprindžuks)

1. Pieņemt zināšanai Valsts vides dienesta pārstāves sniegto informāciju.
2. Atbalstīt investīcijas 2.1.3.1.i. projekta "VVD APUS – Atkritumu pārvadājumu uzskaites sistēmas transformācija par kompleksu atkritumu aprites uzskaites un kontroles informācijas sistēmu" pases apstiprināšanu [22-TA-3813]. Vides aizsardzības un reģionālās attīstības ministrijai TAP portālā attiecīgi papildināt TA lietas informāciju par projekta atbalstīšanu tematiskajā komitejā un iesniegt projektu izskatīšanai Ministru kabineta sēdē.

**5. §**

**Projekts: AF 2.1.1.1.i. “Informatīvās telpas monitoringa un aizsardzības spēju paaugstināšana” 22-TA-3531**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(R. Jansons, M. Sprindžuks)

Ņemot vērā Kultūras ministrijas pārstāvja priekšlikumu, jautājuma izskatīšanu atlikt tā atkārtotai izvērtēšanai Kultūras ministrijā.

**6. §**

**Citi jautājumi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, I. Indriksone, K. Gerhards, M. Sprindžuks)

1. Atbalstīt tematiskās komitejas vadītāja priekšlikumu par nākamo tuvāko komitejas sēžu organizēšanu 2023. gada 25. maijā un 8. jūnijā.
2. Vides aizsardzības un reģionālās attīstības ministrijai aktualizēt tematiskās komitejas darba kārtības projektu nākamajām tuvākajām sēdēm un nosūtīt to Valsts kancelejai.
3. Valsts kancelejai nosūtīt visām ministrijām tematiskās komitejas darba kārtības projektu nākamajām tuvākajām sēdēm.
4. Ministrijām, ja nepieciešams, operatīvi iesniegt Vides aizsardzības un reģionālās attīstības ministrijai priekšlikumus minēto sēžu darba kārtības papildināšanai.

Sēdi slēdz plkst. 13.50

|  |  |  |
| --- | --- | --- |
| Vides aizsardzības un reģionālās attīstības ministrs | (paraksts\*) | Māris Sprindžuks |

\* Dokuments ir parakstīts ar drošu elektronisko parakstu